ai4bharat/Pralekha huggingface dataset:
প্রধানমন্ত্রীরদপ্তর
কোভিড-১৯ –এর বিষয়ে সামাজিক ও ধর্মীয় সংগঠনের প্রতিনিধিদের সঙ্গে আলাপচারিতায় প্রধানমন্ত্রী
নতুন দিল্লি, ২৮ জুলাই, ২০২১
প্রধানমন্ত্রী শ্রী নরেন্দ্র মোদী ভিডিও কনফারেন্সের মাধ্যমে বুধবার কোভিড-১৯ পরিস্থিতি বিষয়ে আলোচনা করতে একাধিক সামাজিক ও ধর্মীয় সংগঠনের প্রতিনিধিদের সঙ্গে মত বিনিময় করেছেন।
প্রধানমন্ত্রী বলেছেন যে, এই আলাপচারিতা দেশের স্বার্থে সমাজ ও সরকার একসঙ্গে কাজ করার আরও একটি উদাহরণ। তিনি কোভিড-১৯ –এর জেরে যে সমস্যাগুলি উদ্ভূত হয়েছে তা মোকাবিলার লক্ষ্যে এই সংস্থাগুলির কাজের উচ্ছ্বসিত প্রশংসা করেন। তিনি বলেন, বর্ণ, ধর্ম ইত্যাদিকে বিবেচনার বাইরে রেখেই সাধারণ মানুষকে সহায়তা দেওয়া হয়েছে। এটি ‘এক ভারত – একনিষ্ঠ প্রয়াস’-এর এক উজ্জ্বল উদাহরণ। সারা দেশে মন্দির, মসজিদ, গির্জা, গুরদুয়ারায় হাসপাতাল এবং আইসোলেশন কেন্দ্র দ্বিগুণ করা হয়েছে। পাশাপাশি দুঃস্থদের খাবার এবং ওষুধ সরবরাহ করতে সহায়তা করা হচ্ছে বলেও তিনি জানান।
প্রধানমন্ত্রী দেশে দ্রুত টিকাকরণ অভিযানের বিষয়ে আলোচনা করেন এবং জানান যে করোনার বিরুদ্ধে লড়াইয়ে ‘সবাইকে টিকা, বিনামূল্যে টিকা’ –এর বিষয়ে প্রচার অভিযান জোরদার করা হয়েছে। সাধারণ মানুষকে টিকা নেওয়ার বিষয়ে সচেতন করে তুলতে ও টিকা গ্রহণ বিষয়ে গুজব এবং বিভ্রান্তির বিরুদ্ধে লড়াইয়ে সরকারের প্রচেষ্টায় ধর্মীয় ও সম্প্রদায়ভিত্তিক নেতাদের যুক্ত হওয়ার জন্য অনুরোধ জানান তিনি। প্রধানমন্ত্রী তাদের সরকারের সঙ্গে সহযোগিতা বজায় রাখে কাজ চালিয়ে যেতে বলেছেন। যেসব অঞ্চলে টিকা গ্রহণ নিয়ে নানান সংশয় রয়েছে, সেখানে এই ধরণের প্রচার অভিযানের ওপর জোর দিয়েছেন তিনি। এই পদক্ষেপ দেশের স্বাস্থ্য কর্মীদের প্রতিটি নাগরিকের কাছে সহায়তা পৌঁছে দিতে বিশেষ সাহায্য করবে।
প্রধানমন্ত্রী দেশের স্বাধীনতার ৭৫ বছর উদযাপনের অঙ্গ হওয়ার জন্য নেতাদের কাছে আহ্বান জানান। সকলেই যেন ‘আজাদিকা অমৃত মহোৎসব’ –এর অংশ হন, তা সুনিশ্চিত করতে বলেছেন তিনি। প্রধানমন্ত্রী বলেন, এই উপলক্ষে ‘ভারত জড়ো আন্দোলন’ –এর মাধ্যমে দেশকে একত্রিত করার কাজ এবং ‘এক ভারত শ্রেষ্ঠ ভারত’ –এর প্রকৃত উদ্দীপনাকে তুলে ধরা প্রয়োজন।
কেন্দ্রীয় ধার্মিক জনমোর্চার আহ্বায়ক অধ্যাপক সালিম ইঞ্জিনিয়ার, জামাত-ই-ইসলামি হিন্দ –এর সহ সভাপতি, উত্তরপ্রদেশের ভারতীয় সর্বধর্ম সংসদের জাতীয় আহ্বায়ক মহাঋষি পিঠাধীশ্বর গোস্বামী সুশীল মহারাজ, নতুন দিল্লির ওঙ্কার ধামের পিঠাধীশ্বর ওঙ্কারানন্দ সরস্বতী সহ বিশিষ্ট ব্যক্তিবর্গ উপস্থিত ছিলেন।
উপস্থিত নেতারা এই আলাপচারিতা পর্ব আয়োজনের জন্য প্রধানমন্ত্রীকে ধন্যবাদ জানান এবং অতিমারীর বিরুদ্ধে লড়াইয়ে প্রধানমন্ত্রীর নেতৃত্বের উচ্ছ্বসিত প্রশংসা ব্যক্ত করেন। কোভিড-১৯ –এর জেরে উদ্ভূত পরিস্থিতি মোকাবিলায় বিভিন্ন ধর্মীয় ও সামাজিক সংগঠন অনুকরণীয় কাজ করেছে। বর্তমানে টিকাদান অভিযান সম্পর্কে সচেতনতা প্রসারে তারা নিরন্তর সাহায্য এবং করোনার তৃতীয় ঢেউ প্রতিরোধের জন্য পরামর্শও প্রদান করে চলেছেন।
CG/SS/SKD
(Visitor Counter : 253
যুবওক্রীড়াবিষয়কমন্ত্রক
১৯তম এশিয়ান গেমস-এ ভারতীয় খেলোয়াড়দের ১০০টি পদক জয়ের সাফল্যে তাঁদের অভিনন্দিত করলেন শ্রী অনুরাগ সিং ঠাকুর
প্রধানমন্ত্রী শ্রী নরেন্দ্র মোদীর দৃষ্টিভঙ্গী অনুসরণ করে ক্রীড়াক্ষেত্রে বিশেষ সুযোগ-সুবিধার প্রসার এবং খেলোয়াড়দের শ্রম ও সঙ্কল্প দেশকে এই ১০০টি পদক জয়ের মাইলফলকে পৌঁছে দিয়েছে বলে মন্তব্য করেন তিনি
নয়াদিল্লি, ৭ অক্টোবর, ২০২৩
চিনে ১৯তম এশিয়ান গেমস-এ ভারতীয় ক্রীড়াবিদরা ১০০টি পদক জয়ের মাইলফলক স্পর্শ করায় তাঁদের সকলকে অভিনন্দন জানিয়েছেন কেন্দ্রীয় ক্রীড়া ও যুব বিষয়ক মন্ত্রী শ্রী অনুরাগ সিং ঠাকুর। তিনি বলেছেন, ১৪০ কোটি ভারতবাসীর পক্ষ থেকে আমি সকল খেলোয়াড়কে জানাই আমার হৃদ্য অভিনন্দন। ভবিষ্যতের খেলোয়াড়দের কাছে তাঁরা এইভাবেই এক অনুপ্রেরণার বার্তা পৌঁছে দিয়েছেন।
শ্রী ঠাকুর আরও বলেছেন যে এশিয়ান গেমস-এ ৭২ বছরের ইতিহাসে আমাদের খেলোয়াড়রা এবারেই অতীতের সমস্ত রেকর্ড ম্লান করে দিয়ে নতুন নতুন রেকর্ড সৃষ্টি করেছেন এশিয়াবাসীর জন্য। অ্যাথলেটিক্সে ২৯টি পদক এবং শ্যুটিং-এ ২২টি পদক লাভের ঘটনা নিঃসন্দেহে এক নতুন রেকর্ড।
শ্রী ঠাকুর বলেছেন, প্রধানমন্ত্রী শ্রী নরেন্দ্র মোদীর দৃষ্টিভঙ্গী অনুসরণ করে খেলোয়াড়দের জন্য নানা ধরনের সুযোগ-সুবিধার প্রসার ঘটানো হয়েছে। ভারতীয় খেলোয়াড়দের শ্রম ও সঙ্কল্প ভারতের এই ১০০ পদক জয়ের সাফল্যকে নিশ্চিত করে তুলেছে। এশিয়ান গেমস-এর বিভিন্ন বিভাগে ইতিহাস রচনার জন্য সকল ক্রীড়াবিদদের জানাই আমার অভিবাদন।
এশিয়ান গেমস-এ ভারতীয় হকি দল বিশেষ নৈপুণ্য প্রদর্শন করেছে বলেও মন্তব্য করেন শ্রী অনুরাগ সিং ঠাকুর। তিনি বলেন যে তাঁদের সাফল্য ভবিষ্যতের ট্যুর্নামেন্টগুলিতে অংশগ্রহণের জন্য ভারতীয় খেলোয়াড়দের মধ্যে আত্মবিশ্বাস গড়ে তুলতে সাহায্য করবে। প্রধানমন্ত্রী শ্রী মোদী ‘খেলোগে তো খিলোগে’ – এই স্লোগানটির মাধ্যমে খেলাধূলা সম্পর্কে চিন্তাভাবনার পরিসরে এক বিশেষ পরিবর্তন সম্ভব করে তুলেছেন। যে ধরনের সুযোগ-সুবিধার তিনি ব্যবস্থা করে দিয়েছেন তা আগামীদিনে দেশকে যে সাফল্য এনে দিতে পারে, এশিয়ান গেমস-এর এই ঘটনা তারই প্রমাণ।
(PG/SKD/DM
রেলমন্ত্রক
ভারতীয় রেল ১১ মে সকাল ১০টা পর্যন্ত ৪৬৮টি শ্রমিক স্পেশাল ট্রেন চালিয়েছে
নতুন দিল্লি, ১১ মে, ২০২০
দেশের বিভিন্ন প্রান্তে আটকেপড়া প্রবাসী শ্রমিক, পুণ্যার্থী, পর্যটক, ছাত্র-ছাত্রী এবং অন্যান্য ব্যক্তিদের যাতায়াতের ব্যাপারে কেন্দ্রীয় স্বরাষ্ট্রমন্ত্রকের নির্দেশ অনুযায়ী ভারতীয় রেল শ্রমিক স্পেশাল ট্রেন চালানোর সিদ্ধান্ত নেয়। ভারতীয় রেল ১১ মে পর্যন্ত দেশের বিভিন্ন রাজ্য থেকে ৪৬৮টি শ্রমিক স্পেশাল ট্রেন চালিয়েছে। এই ট্রেনগুলির মধ্যে ৩৬৩টি ট্রেন ইতিমধ্যে গন্তব্যে পৌঁছেছে। ১০৫টি ট্রেন যাত্রাপথে রয়েছে।
পশ্চিমবঙ্গ থেকে দুটি ট্রেন সহ উত্তরপ্রদেশ থেকে সর্বাধিক ১৭২টি ট্রেন চালানো হয়েছে। এছাড়াও মধ্যপ্রদেশ থেকে ৩০টি, ওড়িশা থেকে ২৫টি এবং ঝাড়খন্ড থেকে ২২টি ট্রেন পরিষেবা দেওয়া হয়েছে।
এই ট্রেনগুলি তিরুচিরাপল্লী, বারাউনি, জগন্নাথপুর, প্রয়াগরাজ, ঝাপড়া, গয়া, পুর্ণিয়া, হাতিয়া, টানাপুর, মুজাফ্ফরপুর প্রভৃতি শহর থেকে যাত্রার সূচনা করেছে।
শ্রমিক স্পেশাল এই ট্রেনগুলিতে প্রায় ১২০০টি যাত্রী রয়েছেন। যাত্রাপথে সামাজিক দূরত্ব বিধি কঠোর ভাবে মেনে চলা হচ্ছে। ট্রেনগুলিতে ওঠার পূর্বে শ্রমিকদের স্বাস্থ্য পরীক্ষা করা হয়েছে। যাত্রাপথে রেল, শ্রমিকদের বিনামূল্যে খাবার ও জল সরবরাহ করছে।
(CG/BD/AS
ভূ-বিজ্ঞানমন্ত্রক
আগামী ২৪ ঘন্টায় গাঙ্গেয় পশ্চিমবঙ্গ সহ গুজরাট ও ওড়িশার কিছু কিছু এলাকায় তাপপ্রবাহের সম্ভাবনা
গাঙ্গেয় পশ্চিমবঙ্গ সহ উপকূলবর্তী ওড়িশা, সৌরাষ্ট্র ও কচ্ছ-এর কিছু কিছু এলাকায় তাপপ্রবাহ পরিলক্ষিত হয়েছে
নয়াদিল্লি, ২৭ এপ্রিল, ২০২১
ভারতীয় আবহাওয়া দপ্তরের জাতীয় আবহাওয়া পূর্বাভাস কেন্দ্রের তথ্য অনুযায়ী, গতকাল ভোর ৫-৩০ মিনিট থেকে আজ ভোর ৫-৩০ মিনিট পর্যন্ত গাঙ্গেয় পশ্চিমবঙ্গ সহ উপকূলবর্তী ওড়িশা, সৌরাষ্ট্র ও কচ্ছ-এর কিছু কিছু এলাকায় তাপপ্রবাহ পরিলক্ষিত হয়েছে। এর ফলে, গাঙ্গেয় পশ্চিমবঙ্গ সহ রাজস্থান, পূর্ব উত্তরপ্রদেশ, পশ্চিম মধ্যপ্রদেশ, বিদর্ভ, ওড়িশা ও মধ্য মহারাষ্ট্রের অনেক জায়গায় সর্বোচ্চ তাপমাত্রা ৪০ ডিগ্রি সেলসিয়াসের বেশি রেকর্ড করা হয়। গতকাল গাঙ্গেয় পশ্চিমবঙ্গ, পূর্ব বিহার, উপকূলবর্তী ওড়িশা, সৌরাষ্ট্র ও কচ্ছ সহ কোঙ্কন ও গোয়াতে স্বাভাবিক তাপমাত্রা ৩.১ ডিগ্রি সেলসিয়াস থেকে ৫ ডিগ্রি সেলসিয়াস পর্যন্ত বেশি রেকর্ড করা হয়েছে। অবশ্য, অন্ধ্রপ্রদেশের দক্ষিণ উপকূল, উত্তর কর্ণাটকের প্রত্যন্ত কিছু এলাকা ও তামিলনাড়ু সহ পূর্ব মধ্যপ্রদেশ এবং পণ্ডিচেরীতে তাপমাত্রা স্বাভাবিকের তুলনায় ১.৬ ডিগ্রি সেলসিয়াস থেকে ৩ ডিগ্রি সেলসিয়াস পর্যন্ত কম রেকর্ড করা হয়। অন্যদিকে দেশের বাকি অংশে তাপমাত্রা স্বাভাবিক ছিল। গতকাল দেশে সর্বোচ্চ তাপমাত্রা ৪৩.৩ ডিগ্রি সেলসিয়াস রেকর্ড করা হয় সৌরাষ্ট্র এলাকার রাজকোটে।
জাতীয় আবহাওয়া পূর্বাভাস কেন্দ্রের পর্যবেক্ষণ অনুযায়ী, আগামী ২৪ ঘন্টায় গাঙ্গেয় পশ্চিমবঙ্গ সহ গুজরাট ও ওড়িশার কিছু কিছু এলাকায় তাপপ্রবাহের পরিস্থিতি তৈরি হবে।
(SC/BD/DM/
বৈদ্যুতিন ও তথ্যপ্রযুক্তি মন্ত্রক
ইউনিক আইডেন্টিফিকেসান অথরিটি অফ ইন্ডিয়া সাধারণ পরিষেবা কেন্দ্রগুলি থেকে আধার সম্পর্কিত যাবতীয় তথ্য সংশোধন করার অনুমতি দিয়েছে
দেশজুড়ে ২০,০০০ সাধারণ পরিষেবা কেন্দ্র নাগরিকদের এই পরিষেবা দেবে
নতুন দিল্লি, ২৮ এপ্রিল, ২০২০
কেন্দ্রীয় যোগাযোগ, ইলেকট্রনিক্স ও তথ্যপ্রযুক্তি এবং আইন ও বিচার মন্ত্রী শ্রী রবি শঙ্কর প্রসাদ জানিয়েছেন, দেশের গ্রামীণ অঞ্চলের মানুষের কাছে স্বস্তির বিষয় যে ইউনিক আইডেন্টিফিকেসান অথরিটি অফ ইন্ডিয়া সাধারন পরিষেবা কেন্দ্রগুলি  থেকে ইলেকট্রনিক্স এবং তথ্যপ্রযুক্তি মন্ত্রকের পৃথক ব্যবস্থাপনায়,ব্যাঙ্ক ছাড়াও আরও ২০,০০০ পরিষেবা কেন্দ্র থেকে আধার সংক্রান্ত তথ্য সংশোধনের কাজ শুরু করেছে।
কেন্দ্রীয় মন্ত্রী এক ট্যুইট বার্তায় জানান,দেশজুড়ে বর্তমানে প্রায় ২০ হাজার সাধারন পরিষেবা কেন্দ্রর মাধ্যমে নাগরিকরা এই পরিষেবা পাবেন। শ্রী প্রসাদ বলেন গ্রামস্তরের সাধারন পরিষেবা কেন্দ্রগুলিকে ইউ আই ডি এ আই নির্দেশিত নিয়ম অনুযায়ী এবং দায়িত্ব নিয়ে আধার সংক্রান্ত কাজ শুরু করতে হবে।
ইউ আই ডি এ আই কর্তৃপক্ষ আগামী জুন মাসের মধ্যে ব্যাঙ্কের সঙ্গে যুক্ত সাধারন পরিষেবা কেন্দ্র গুলির পাশাপাশি অন্যান্য পরিষেবা কেন্দ্রগুলির কাজ শুরু করার সময়সীমা নির্দিষ্ট করে দেয়। অন্যান্য পরিষেবা কেন্দ্রগুলিকে এই সময়ের মধ্যে পরিকাঠামো উন্নয়ন এবং যাবতীয় প্রয়োজনীয় অনুমতি সংগ্রহ করতে বলা হয়েছে। সি এস সির মুখ্য কার্য্যনির্বাহী আধিকারিক ড:দীনেশ ত্যাগী জানান সমস্ত পরিষেবা কেন্দ্রগুলিকে দ্রুত প্রযুক্তিগত এবং অন্যান্য কাজ সেরে ফেলার নির্দেশ দেওয়া হয়েছে যাতে এই পরিষেবা কেন্দ্র গুলি থেকে খুব শীঘ্রই আধার আপগ্রেডেশানের কাজ শুরু করা যায়।
সাধারন পরিষেবা কেন্দ্র গুলি থেকে আধার সংক্রান্ত কার্যক্রম চালু করার জন্য কেন্দ্রীয় মন্ত্রী শ্রী রবি শংকর প্রসাদ কে ধন্যবাদ জানিয়ে ড:ত্যাগী বলেন, এই উদ্যোগের দরুন প্রধানমন্ত্রী নরেন্দ্র মোদির স্বপ্নের প্রকল্প "ডিজিটাল ইন্ডিয়া" দ্রুত বাস্তবায়িত হবে।
কোভিড-১৯ সংক্রমণের দরুন দেশজুড়ে চলা লকডাউনের বিধিনিষেধ চলাকালীন আধার সংক্রান্ত এই বিশেষ পরিষেবা,সাধারণ মানুষের কাছে বড় স্বস্তি এনে দেবে। অতিরিক্ত ২০,০০০ আধার পরিষেবা কেন্দ্র চালু হওয়ার ফলে,বিশেষত গ্রামাঞ্চলের মানুষদের ব্যাঙ্ক বা ডাকঘরে যেতে হবেনা।
(CG/PPM
প্রধানমন্ত্রীরদপ্তর
ডিজিটাল জ্যোত-এ আমাদের স্বাধীনতা সংগ্রামীদের প্রতি শ্রদ্ধা নিবেদনের জন্য দেশবাসীর উদ্দেশে প্রধানমন্ত্রীর আহ্বান
নয়াদিল্লি, ২৩ জুলাই, ২০২২
প্রধানমন্ত্রী শ্রী নরেন্দ্র মোদী ডিজিটাল জ্যোত-এ আমাদের স্বাধীনতা সংগ্রামীদের প্রতি শ্রদ্ধা নিবেদনের জন্য দেশবাসীর উদ্দেশে আহ্বান জানান। এর মধ্য দিয়ে ‘আজাদি কা অমৃত মহোৎসব’ শক্তিশালী হবে।
বেশ কয়েকটি ট্যুইট বার্তায় প্রধানমন্ত্রী বলেছেন,
“আমাদের স্বাধীনতা সংগ্রামের নায়কদের এক বিশেষ শ্রদ্ধাঞ্জলি!
আমাদের স্বাধীনতা সংগ্রামীদের প্রতি কৃতজ্ঞতা প্রকাশের জন্য আপনি আপনার শ্রদ্ধাঞ্জলি যাতে সকলের সঙ্গে ভাগ করে নিতে পারেন, তার জন্য ডিজিটাল জ্যোত-এ প্রয়োজনীয় প্রযুক্তি রয়েছে।”
“দিল্লির সেন্ট্রাল পার্কে একটি স্কাইবিম লাইট লাগানো হয়েছে। যখনই কেউ সেখানে শ্রদ্ধা নিবেদন করবেন তখনই ডিজিটাল জ্যোত-এর উজ্জ্বলতা বৃদ্ধি পাবে। এই অনন্য উদ্যোগে আপনিও সামিল হোন এবং ‘আজাদি কা অমৃত মহোৎসব’কে শক্তিশালী করে তুলুন।”
PG/CB/DM/
(
স্বাস্থ্যওপরিবারকল্যাণমন্ত্রক
কোভিড-১৯ সংক্রান্ত সর্বশেষ তথ্য
নতুনদিল্লি, ১৩ইমার্চ, ২০২২
দেশ জুড়ে টিকাকরণ অভিযানে এ পর্যন্ত ১৮০ কোটি ১৩ লক্ষ টিকা দেওয়া হয়েছে।
চিকিৎসাধীন সংক্রমিতের সংখ্যা বর্তমানে ৩৮ হাজার ৬৯।
দেশে বর্তমানে করোনায় আক্রান্তের হার মোট আক্রান্তের ০.০৯ শতাংশ।
কোভিড মুক্তের হার বর্তমানে ৯৮.৭১ শতাংশ।
গত ২৪ ঘণ্টায় সুস্থ হয়েছেন ৫ হাজার ৫৫৯ জন। এখনও পর্যন্ত সুস্থ হয়ে উঠেছেন ৪ কোটি ২৪ লক্ষ ৩৭ হাজার ৭২ জন।
সারা দেশে গত ২৪ ঘণ্টায় নতুন করে আক্রান্ত ৩ হাজার ১১৬ জন।
দৈনিক সংক্রমণের হার ০.৪১ শতাংশ।
সাপ্তাহিক সংক্রমণের হার ০.৫ শতাংশ।
এখনও পর্যন্ত নমুনা পরীক্ষা হয়েছে ৭৭ কোটি ৮৫ লক্ষ।
গত ২৪ ঘণ্টায় ৭ লক্ষ ৬১ হাজার ৭৩৭টি নমুনা পরীক্ষা হয়েছে।
CG/CB/SFS/
(Visitor Counter : 66
নীতিআয়োগ
অটল উদ্ভাবন মিশন, নীতি আয়োগের অটল টিঙ্কারিং ল্যাব এবং ইউনিসেফ ইন্ডিয়ার পক্ষ থেকে ‘দ্য গান্ধীয়ান চ্যালেঞ্জ’ প্রতিযোগিতার সূচনা
নয়াদিল্লি, ২ অক্টোবর, ২০১৯
মহাত্মা গান্ধীর সার্ধশত জন্মজয়ন্তী উদযাপন উপলক্ষে অটল উদ্ভাবন মিশন, নীতি আয়োগের অটল টিঙ্কারিং ল্যাব এবং ইউনিসেফ ইন্ডিয়ার পক্ষ থেকে ‘দ্য গান্ধীয়ান চ্যালেঞ্জ’ শীর্ষক প্রতিযোগিতার সূচনা হয়েছে। এ ধরনের উদ্ভাবনমূলক প্রতিযোগিতা আয়োজনের উদ্দেশ্য হল, গান্ধীজির আদর্শগুলিকে অনুসরণ করে ভারতের প্রত্যেক শিশুকে তাদের স্বপ্নের সুস্থায়ী ভারত গড়ে তোলার লক্ষ্যে উদ্ভাবনী সমাধানসূত্র খুঁজে বের করতে এক উপযুক্ত মঞ্চ প্রদান করা।
এই প্রতিযোগিতায় বিজয়ীদের আগামী নভেম্বর মাসে শিশু দিবস উদযাপনের দিন নীতি আয়োগ এবং ইউনিসেফের পক্ষ থেকে পুরস্কৃত করা হবে। দেশের যে কোন শিশুই এই প্রতিযোগিতায় অংশগ্রহণ করতে পারবে। ২-২০ অক্টোবর পর্যন্ত প্রতিযোগিতার আয়োজন করা হয়েছে। এই প্রতিযোগিতার মধ্য দিয়েই ভারত সরকার ও ইউনিসেফের মধ্যে পারস্পরিক অংশীদারিত্বের ৭০ বছর পূর্তিও উদযাপন করা হচ্ছে।
অটল উদ্ভাবন মিশনের প্রধান শ্রী আর রামানন বলেছেন, ভারত ও ইউনিসেফের মধ্যে এই অংশীদারিত্বের মাধ্যমে অটল উদ্ভাবন মিশন এবং ভারতে অবস্থিত ইউনিসেফ শাখা প্রতিটি শিশুর সক্ষমতা ও তাদের স্বপ্নের বিশ্ব গড়ে তোলার প্রয়াসগুলিকে স্বীকৃতি জানাবে। তিনি আরও বলেন, এ ধরনের উদ্ভাবনমূলক প্রতিযোগিতা আয়োজনের উদ্দেশ্য তরুণ উদ্ভাবক ও শিল্পোদ্যোগীদের প্রয়াসগুলিকে সমর্থন যোগানো।
‘দ্য গান্ধীয়ান চ্যালেঞ্জ’ প্রতিযোগিতার মূল ভাবনা হল গান্ধীজির আদর্শগুলি অনুসরণ করে এক স্বপ্নের উন্নত ও সুস্থায়ী বিশ্ব গড়ে তুলতে উদ্ভাবনমূলক সমাধানসূত্র ও ধ্যান-ধারণাগুলির আদান-প্রদান করা।
CG/BD/DM
(Visitor Counter : 79
প্ৰধানমন্ত্ৰীৰ কাৰ্যালয়
প্ৰধানমন্ত্ৰীয়ে মুকলি কৰিলে ১০৭তম ইণ্ডিয়ান ছায়েন্স কংগ্ৰেছ
প্ৰধানমন্ত্ৰী শ্ৰী নৰেন্দ্ৰ মোদীয়ে আজি বেংগালুৰুৰ ইউনিভাৰ্ছিটী অব্ এগ্ৰিকালচাৰেল ছায়েন্সেত ১০৭তম ইণ্ডিয়ান ছায়েন্স কংগ্ৰেছ  মুকলি কৰে৷
মুকলি ভাষণত প্ৰধানমন্ত্ৰীয়ে কয়, ‘‘ভাৰতৰ উত্থানৰ গাঁথা বিজ্ঞান আৰু প্ৰযুক্তিখণ্ডৰ সাফল্যৰ ওপৰত নিৰ্ভৰ কৰে৷ ভাৰতীয় বিজ্ঞান, প্ৰযুক্তি আৰু উদ্ভাৱনখণ্ডত এক ব্যাপক নৱজাগৰণৰ আৱশ্যক৷’’
‘‘এই দেশৰ যুৱ বিজ্ঞানীসকলৰ প্ৰতি মই এটা মূলমন্ত্ৰ প্ৰদান কৰিব বিচাৰিছো আৰু সেয়া হ’ল-‘‘উদ্ভাৱন, পেটেণ্ট, উৎপাদন আৰু উন্নতি’’’’৷ তেওঁ কয় যে এই চাৰিটা পৰ্যায়ে ভাৰতৰ বিকাশ দ্ৰুত কৰি তুলিব৷‘‘জনসাধাৰণৰ দ্বাৰা আৰু জনসাধাৰণৰ বাবে উৎপাদনে আমাৰ ‘‘নতুন ভাৰত’’ক পথ প্ৰদৰ্শিত কৰিব’’, তেওঁ এইদৰে কয়৷
তেওঁ কয়, ‘‘নতুন ভাৰতক প্ৰযুক্তিও লাগে আৰু লজিকেল টেম্পাৰমেণ্টো, যাতে আমাৰ সামাজিক আৰু আৰ্থিক জীৱনৰ বিকাশক এক নতুন দিশ প্ৰদৰ্শিত কৰিব পাৰো৷’’
প্ৰধানমন্ত্ৰীয়ে কয়, ‘‘এতিয়া যিদৰে তথ্য আৰু যোগাযোগ প্ৰযুক্তিৰ বিকাশে ভাৰততেই নিৰ্মিত কম ব্যয়ৰ স্মাৰ্টফোন আৰু কম ব্যয়ৰ ডাটাই এক বৃহৎ অভাৱ পূৰণ কৰিছে৷ ইয়াৰ জৰিয়তে সাধাৰণতকৈও সাধাৰণ নাগৰিকৰো মনত এই বিশ্বাসৰ উদয় হৈছে যে তেওঁলোক পৃথক নহয়, তেওঁলোকে চৰকাৰৰ সৈতে প্ৰত্যক্ষভাৱে জড়িত, তেওঁলোকে চৰকাৰৰ ওচৰত প্ৰত্যক্ষভাৱে দাবী উত্থাপন কৰিব পাৰিছে৷’’
প্ৰধানমন্ত্ৰীয়ে যুৱ বিজ্ঞানীসকলক গ্ৰামোন্নয়নৰ বিভিন্ন দিশত কাম কৰিবলৈ আহ্বান জনায়৷
১০৭তম আইএছচিৰ বিষয়বস্তু-‘‘বিজ্ঞান আৰু প্ৰযুক্তিঃ গ্ৰামীণ বিকাশ’’ৰ বিষয়ে আলোকপাত কৰি প্ৰধানমন্ত্ৰীয়ে কয় যে কেৱল বিজ্ঞান আৰু প্ৰযুক্তিৰ ফলতেই চৰকাৰী কাৰ্যসূচীসমূহ হিতাধিকাৰীসকলৰ কাষলৈ গৈ পোৱাত সফল হৈছে৷
তেওঁ কয় যে ভাৰকে এতিয়া বিশ্বজনীনভাৱে বিজ্ঞান আৰু অভিযান্ত্ৰিক প্ৰকাশনত তৃতীয় স্থান লাভ কৰিছে৷ ‘‘মোক কোৱা হৈছে যে ভাৰতে বিজ্ঞান আৰু অভিযান্ত্ৰিক প্ৰকাশনসমূহত বিশ্বজনীনভাৱে তৃতীয় স্থান লাভ কৰিছে৷ এয়া বিশ্বৰ ৪% গড়ৰ তুলনাত আমাৰ ১০% উত্থান হৈছে’’, তেওঁ এইদৰে কয়৷
ভাৰতে উদ্ভাৱনী সূচাংকত ৫২নং স্থান প্ৰাপ্ত কৰাৰ বিষয়ক আঙুলিয়াই দি তেওঁ কয় যে তেওঁলোকৰ কাৰ্যসূচীয়ে বিগত ৫০ বছৰৰ তুলনাত যোৱা পাঁচ বছৰত যথেষ্ট সংখ্যক প্ৰযুক্তি ব্যৱসায়ৰ সূচনা কৰিছে৷
প্ৰধানমন্ত্ৰীয়ে কয় যে সুশাসন লাভৰ দিশত প্ৰযুক্তিয়ে বৃহৎ ভূমিকা পালন কৰিছে৷‘‘কালি আমাৰ চৰকাৰে দেশৰ ৬ কোটি কৃষকক পিএম কিষাণ সন্মান নিধিৰ ধন প্ৰদান কৰি এক অভিলেখৰ সৃষ্টি কৰিছে৷ এয়া সম্ভৱ কিদৰে হ’ল? আধাৰ সমৰ্থিত প্ৰযুক্তিৰ সহায়ৰ জৰিয়তে’’, তেওঁ এইদৰে কয়৷ তেওঁ কয় যে জিঅ’ টেগিং আৰু ডাটা ছায়েন্সৰ ফলত বহু গ্ৰামীণ আৰু নগৰীয়া প্ৰকল্প সময়মতে সম্পূৰ্ণ হৈছে৷
প্ৰধানমন্ত্ৰীয়ে কয়, ‘‘আমি নিৰৱচ্ছিন্নভাৱে ‘ইজ অব্ ডুয়িং ছায়েন্স’ৰ নিশ্চিতিৰ বাবে তথা ৰঙা ফিটাৰ মেৰপাক নোহোৱা কৰিবলৈ কাৰ্যকৰীভাৱে তথ্য প্ৰযুক্তিৰ ব্যৱহাৰৰ দিশত অগ্ৰসৰ হৈছো৷’’
তেওঁ ভাষণ প্ৰসংগত ডিজিটেলাইজেছন, ই কমাৰ্চ, ইণ্টাৰনেট বেংকিং আৰু ম’বাইল বেংকিঙৰ গুৰুত্বৰ বিষয়েও উল্লেখ কৰে৷
তেওঁ প্ৰতিজন যুৱ বিজ্ঞানীকে পৰালি জ্বলোৱা, ভূমিজল প্ৰতিপালন, সংক্ৰামক ৰোগ প্ৰতিৰোধ, পৰিবেশ অনুকূল পৰিবহণ ইত্যাদিৰ বাবে প্ৰযুক্তিগত সমাধান উলিয়াবলৈ আহ্বান জনায়৷ তেওঁ কয় যে বিজ্ঞান আৰু প্ৰযুক্তিয়ে ভাৰতক ৫ ত্ৰিলিয়ন ডলাৰৰ অৰ্থনীতিলৈ ৰূপান্তৰ কৰাত বৃহৎ ভূমিকা পালন কৰিব লাগিব৷
প্ৰধানমন্ত্ৰীয়ে মোদীয়ে অনুষ্ঠানটোত আই-ষ্টেম প’ৰ্টেলো মুকলি কৰে৷
ক্রেতা, খাদ্যএবংগণবন্টনমন্ত্রক
কেন্দ্রীয় পোর্টালে ১১ হাজারের বেশি মজুতদার ডালশস্য মজুতের কথা ঘোষণা করেছেন
নয়াদিল্লি, ৩০ সেপ্টেম্বর, ২০২১
কেন্দ্রীয় গ্রাহক বিষয়ক দপ্তরের সরকারি পোর্টালে অন্ততপক্ষে ১১ হাজার ৬৩৫ জন মজুতদারংত ২০ সেপ্টেম্বর পর্যন্ত ৩০ লক্ষ ৯৭ হাজার ৬৯৪.৪২ মেটিক টন ডালশস্য মজুতের কথা ঘোষণা করেছেন।
গ্রাহক বিষয়ক দপ্তর ২২টি অত্যাবশ্যকীয় খাদ্যপণ্যের খুচরো ও পাইকারী বিক্রয়মূল্যর ওপর নজরদারী করে থাকে। এই নজরদারীর ফলে কালোবাজারি বন্ধ, রপ্তানি নিয়ন্ত্রণ করে যোগান বাড়ানো এবং আমদানিতে উৎসাহ দেওয়া সম্ভব হয়েছে। একইভাবে, ডালশস্যের অতিরিক্ত মজুত গড়ে তুলে অস্বাভাবিক মূল্যবৃদ্ধি কমাতে সময়োপযোগী ব্যবস্থা গ্রহণ সম্ভব হয়েছে। খোলা বাজারে ডালশস্যের যোগান সম্পর্কিত তথ্য নথিবদ্ধ করে রাখা অত্যন্ত জরুরি। এই লক্ষ্যে কেন্দ্রীয় গ্রাহক বিষয়ক, খাদ্য ও গণবন্টন মন্ত্রী শ্রী পীযূষ গোয়েল মজুতদারদের ডালশস্য মজুতের ব্যাপারে তথ্য জানাতে উৎসাহিত করতে দপ্তরকে একটি পোর্টাল চালু করার নির্দেশ দেন। এই পোর্টালের মাধ্যমে মজুতদার, কল মালিক, আমদানিকারক ও ডিলাররা মজুত ডালশস্যের তথ্য উল্লেখ করতে পারছেন। সরকারি ও বেসরকারি ক্ষেত্রের সঙ্গে যুক্ত ব্যবসায়ী, কল মালিক, আমদানিকারক ও ওয়্যারহাউজগুলির মাধ্যমে মজুত সম্পর্কে তথ্য জানা যাচ্ছে এবং এই তথ্যের ওপর ভিত্তি করে ডেটাব্যাঙ্ক তৈরি হচ্ছে। এই ডেটাব্যাঙ্ক প্রকৃতপক্ষে সরকারকে প্রকৃত মজুত সম্পর্কে জানতে সাহায্য করছে। একইভাবে, অবৈধভাবে ডালশস্য মজুত ও কৃত্রিম উপায়ে চাহিদা ও যোগানের মধ্যে ফারাক তৈরি করার মতো অসাধু পন্থা নিয়ন্ত্রণ করা সম্ভব হচ্ছে।
যে কোনও ব্যক্তি দপ্তরের ওই পোর্টাল  থেকে তথ্য সংগ্রহ করতে পারেন। মজুতদাররা এই পোর্টালে নাম নথিভুক্ত করতে পারেন এবং নিজস্ব অ্যাকাউন্ট খুলে তা পরিচালনা করতে পারেন। অবশ্য, নতুন অ্যাকাউন্ট খোলার ক্ষেত্রে আবেদনকারীর নথিভুক্ত মোবাইল নম্বরে এককালীন ইউজার আইডি ও পাসওয়ার্ড আসবে। এই ইউজার আইডি ও পাসওয়ার্ড দিয়ে সংশ্লিষ্ট আবেদনকারী বা মজুতদার ডালশস্যের মজুত সম্পর্কে যাবতীয় নথিভুক্ত করতে পারবেন। এমনকি মজুতদাররা তাঁদের মজুত এবং মজুতের ক্ষেত্রে ঘাটতি সম্পর্কিত তথ্য পোর্টালে দিতে পারবেন।
পোর্টালে নথিভুক্ত যে কোনও মজুতদারের ব্যক্তিগত তথ্য গোপন রাখা হবে। কেবল সংশ্লিষ্ট মজুতদার তা প্রকাশ করলেই তা জনসমক্ষে প্রচারিত হবে। এমনকি, রাজ্য ও কেন্দ্রীয় সরকার মজুতদারের সম্মতির ভিত্তিতেই তাঁর ব্যক্তিগত তথ্য জানতে পারবে।
গ্রাহক বিষয়ক দপ্তর জাতীয় স্তরে খাদ্যশস্যের যোগান ও মূল্য নিয়ন্ত্রণের বিষয়টিতে নজরদারি করে থাকে। সেই অনুসারে দেশের কোনও অঞ্চলে খাদ্যশস্যের সম্ভাব্য ঘাটতি নজরে পড়লে দ্রুত যোগান দেওয়ার ব্যাপারে প্রয়োজনীয় উদ্যোগ গ্রহণ করা হয়। সেই অঞ্চলে খাদ্যশস্যের ঘাটতি মেটাতে কেন্দ্রীয় মজুতভাণ্ডার থেকে খাদ্যশস্য সরবরাহ করা হয়ে থাকে। দপ্তরের এই পোর্টালের তথ্যের ওপর ভিত্তি করে সরকার সুলভে ডালশস্যের যোগান সুনিশ্চিত করতে সাহায্য করবে। পক্ষান্তরে সাধারণ ক্রেতারাই লাভবান হবেন।
CG/BD/DM/
(Visitor Counter : 132
স্বাস্থ্যওপরিবারকল্যাণমন্ত্রক
জন স্বাস্থ্য ব্যবস্থার ক্ষেত্রে পরিকাঠামোগত উন্নয়নে জোর
নতুন দিল্লি, ৯ ফেব্রুয়ারি, ২০২১
স্বাস্থ্য পরিষেবা এবং হাসপাতাল ব্যবস্থা সম্পূর্ণভাবেই সংশ্লিষ্ট রাজ্যের বিষয়। এই পরিষেবাকে শক্তিশালী করা সেই রাজ্যেরই দায়িত্ব।
এতদসত্ত্বেও রাজ্যগুলির দেওয়া প্রস্তাব অনুযায়ী কেন্দ্রীয় সরকার জাতীয় স্বাস্থ্য মিশন কর্মসূচির মাধ্যমে রাজ্যগুলিকে আর্থিক এবং প্রযুক্তিগতভাবে সহায়তা দিয়ে থাকে।
কেন্দ্রীয় স্বাস্থ্য ও পরিবার কল্যাণ প্রতিমন্ত্রী অশ্বিনীকুমার চৌবে রাজ্যসভায় আজ এক লিখিত প্রশ্নের উত্তরে জানিয়েছেন যে, আয়ুষ্মান ভারত প্রকল্পে সরকার ২০২২ সালের ডিসেম্বরের মধ্যে দেশে ১.৫ লক্ষ স্বাস্থ্য ও নিরাময় কেন্দ্র স্থাপন করবে। রাজ্যগুলির সহায়তায় এ পর্যন্ত সারাদেশে ৫৭,০১৭ টি স্বাস্থ্য ও নিরাময় কেন্দ্র পরিষেবা দিয়ে চলেছে।
দেশের প্রাথমিক, মধ্যবর্তী এবং শাখা স্তরের হাসপাতালগুলির পরিকাঠামোগত উন্নয়ন এবং জাতীয় কেন্দ্র গুলির বিকাশের লক্ষ্যে প্রধানমন্ত্রী আত্মনির্ভর স্বাস্থ্য ভারত যোজনার কথা ঘোষণা করা হয়েছে। যার মাধ্যমে আর্থিক সংস্থানের ব্যবস্থা করা হয়েছে। এটি জাতীয় স্বাস্থ্য মিশনের পাশাপাশি আরও একটি প্রকল্প।
এর মাধ্যমে সারাদেশে ১৭,৭৮৮ টি গ্রামীণ এবং শহর এলাকার ১১,০২৪ টি স্বাস্থ্য ও নিরাময় কেন্দ্রকে সহায়তা দেওয়া হবে।
সুসংহত জনস্বাস্থ্য পরীক্ষাগার তৈরি ও দেশের ১১ টি রাজ্যের ৩৩৮২ টি ব্লকে জনস্বাস্থ্য কেন্দ্র গড়ে তোলার উদ্যোগ নেওয়া হয়েছে।
সারাদেশের ৬০২টি জেলায় এবং ১২টি কেন্দ্রীয় প্রতিষ্ঠান ক্রিটিক্যাল কেয়ার হসপিটাল ব্লক নির্মাণ।
ন্যাশনাল সেন্টার ফর ডিজিজ কন্ট্রোল-কে আরো শক্তিশালী করার পাশাপাশি এর ৫ টি আঞ্চলিক কেন্দ্র স্থাপন।
স্বাস্থ্য তথ্য সংক্রান্ত পোর্টালের পরিধির বিস্তার সহ আরো কয়েকটি উন্নয়নমূলক কর্মসূচি সরকার গ্রহণ করেছে।
প্রতিরক্ষামন্ত্রক
প্রতিরক্ষা মন্ত্রী শ্রী রাজনাথ সিং অটল সুড়ঙ্গের ওপর ওয়েবিনারের উদ্বোধন করেছেন ; তিনি বলেন এই ধরণের অসাধারণ পরিকাঠামো দেশের গর্ব
নয়াদিল্লী, ১১ জানুয়ারি, ২০২১
সীমান্ত সড়ক সংস্থা  অটল সুড়ঙ্গ নির্মাণে অভিজ্ঞতা আইআইটি, এনআইটি এবং অন্যান্য প্রযুক্তিগত প্রতিষ্ঠানের সঙ্গে ভাগ করে নিতে আজ অটল সুড়ঙ্গের ওপর একটি ওয়েবিনারের আয়োজন করেছিল।
দিনভর ব্যাপি এই ওয়েবিনারের উদ্বোধন করেন প্রতিরক্ষা মন্ত্রী শ্রী রাজনাথ সিং। কোভিড-১৯ বিধি নিষেধের মধ্যে অনেক প্রযুক্তিগত সমস্যা থাকা সত্ত্বেও এই সুড়ঙ্গ গড়ে তোলার জন্য বিআরও’র ইঞ্জিনিয়াররা প্রশংসনীয় কাজ করেছেন বলে শ্রী সিং জানান। তিনি বলেন এই ধরণের অসাধারণ পরিকাঠামো দেশের গর্ব। প্রতিরক্ষা মন্ত্রী বলেন, ভারতীয় বিজ্ঞানী ও ইঞ্জিনিয়াররা সর্বদা বিভিন্ন ক্ষেত্রে দক্ষতার পরিচয় দিয়েছেন।
আত্মনির্ভর ভারত অভিযানের কথা উল্লেখ করে শ্রী সিং বলেন, কোভিড-১৯ এর সমস্যা মোকাবিলায় ভারত কেবলমাত্র নিজের দেশের প্রয়োজন মেটাবার জন্যই নয় বন্ধুত্বপূর্ণ দেশগুলিতে পিপিই কিট, মাস্ক, স্যানিটাইজার ইত্যাদি সরবরাহের ব্যবস্থাও করেছে। এরজন্য দেশের বিভিন্ন সংস্থা এই সামগ্রী উৎপাদন কাজে হাত লাগিয়েছে। তিনি বলেন, দেশের সীমান্ত সুরক্ষায় সরকার সর্বদা গুরুত্ব দিয়েছে। কোভিড-১৯ বিধিনিষেধ সত্ত্বেও গত বছর বিআরও সীমান্ত সড়ক নির্মাণ ক্ষেত্রে উল্লেখযোগ্য কাজ করেছে। প্রতিরক্ষা মন্ত্রী বলেন, বিআরও-র বাজেট বরাদ্দ কখনই কমানো হয়নি।
কেন্দ্রীয় মন্ত্রী এদিন প্রায় ৩ হাজার মিটার উচ্চতায় অবস্থিত বিশ্বের বৃহত্তম ৯.০২০ কিলোমিটার দীর্ঘ সুড়ঙ্গ নির্মাণ কাজে বিআরও-র অভিজ্ঞতা এবং সমস্যা মোকাবিলা করে সাফল্য অর্জনের বিষয়ে একটি তথ্য সম্বলিত বইয়ের উদ্বোধন করেন।
উল্লেখ্য, গত বছর ৩ অক্টোবর প্রধানমন্ত্রী নরেন্দ্র মোদী এই অটল সুড়ঙ্গের উদ্বোধন করেছিলেন। এই সুড়ঙ্গ নির্মাণ ক্ষেত্রে ইঞ্জিনিয়ারদের যে অভিজ্ঞতা হয়েছে তা সংগ্রহ করে রাখার পরামর্শ দিয়েছিলেন তিনি, যাতে অন্যান্য ইঞ্জিনিয়ারিং প্রতিষ্ঠান এবং পেশাদার ইঞ্জিনিয়ারদের কাজে লাগে। সেইমতোই এই বই প্রকাশ করা হয়েছে।এ দিনের ওয়েবিনারে ১ হাজারেরও বেশি মানুষ অংশ নিয়েছিলেন।
এদিনের উদ্বোধনী অনুষ্ঠানে চিফ অফ ডিফেন্স স্টাফ জেনারেল বিপিন রাওয়াত, সেনাপ্রধান এম এম নারভানে, প্রতিরক্ষা সচিব ডঃ অজয় কুমার এবং বিআরও-র মহা নির্দেশক লেফ্টেন্যান্ট জেনারেল রাজীব চৌধুরী উপস্থিত ছিলেন।
নীতিআয়োগ
নীতি আয়োগ তেসরা জুন ২০২০-২১ সালের এসডিজি ইন্ডিয়া ইনডেক্স ও ড্যাশবোর্ড প্রকাশ করবে
নয়াদিল্লী, ২ জুন, ২০২১
নীতি আয়োগ তেসরা জুন ভারতের স্থিতিশীল উন্নয়নের লক্ষ্যমাত্রা -র সূচকের তৃতীয় সংস্করণ প্রকাশ করবে। ২০১৮র ডিসেম্বরে এ সংক্রান্ত লক্ষ্যমাত্রার প্রথম সূচকটি প্রকাশিত হয়। রাজ্য ও কেন্দ্রশাসিত অঞ্চলগুলির মধ্যে প্রতিযোগিতার মাধ্যমে এসডিজি-র সূচক নির্ধারিত হয়। তেসরা জুন এই সূচক প্রকাশ করবেন নীতি আয়োগের ভাইস চেয়ারম্যান ডঃ রাজীব কুমার, তিনি এসডিজি ইন্ডিয়া ইনডেক্স ও ড্যাশবোর্ডেরও ওই একই দিনে সূচনা করবেন। এই অনুষ্ঠানে নীতি আয়োগের স্বাস্থ্য বিভাগের সদস্য ডঃ বিনোদ পাল, মুখ্য কার্য নির্বাহী আধিকারিক শ্রী অমিতাভ কান্ত এবং এসডিজি-র উপদেষ্টা শ্রীমতি সংযুক্তা সমাদ্দার উপস্থিত থাকবেন। এসডিজি-র সূচক তৈরিতে রাজ্য ও কেন্দ্রশাসিত অঞ্চলের প্রতিনিধি, রাষ্ট্রসংঘের বিভিন্ন সংস্থা এবং কেন্দ্রের পরিসংখ্যান ও কর্মসূচি বাস্তবায়ন মন্ত্রক সহ অন্যান্য মন্ত্রক সাহায্য করেছে।
২০২০-২১ সালে এসডিজি ইন্ডিয়া ইনডেক্স ও ড্যাশবোর্ড : এই শতকের কাজের অংশীদারঃ-
রাষ্ট্রসংঘের সহযোগিতায় এই সূচকটি তৈরি করা হয়েছে। বিভিন্ন আন্তর্জাতিক লক্ষ্য পূরণের জন্য দেশের অগ্রগতিকে এর মাধ্যমে পরিমাপ করা হবে। স্থিতিশীল, প্রাণবন্ত ও পারস্পরিক অংশীদারিত্বের মাধ্যমে এই উন্নয়ন সম্ভব। ২০৩০ সালের মধ্যে উন্নয়নের লক্ষ্যমাত্রা পূরণে দেশ কতটা এগিয়েছে তারজন্য এবারের সূচকের শিরোনাম "এসডিজি ইন্ডিয়া অ্যান্ড ড্যাশবোর্ড, ২০২০-২১ : পার্টনারশিপ ইন দি ডিকেড অফ অ্যাকশন"।
প্রতিটি সংস্করণকে আগের পর্বের থেকে অভিজ্ঞতা নিয়ে আরও উন্নত করা হচ্ছে। ২০১৮-১৯এ ১৩টি লক্ষ্য, ৩৯টি লক্ষ্যমাত্রা অর্জন এবং ৬২টি সূচক নির্ধারিত হয়েছিল। পরের বছর তা পরিবর্তিত হয়ে ১৭টি লক্ষ্য, ৫৪টি লক্ষ্যমাত্রা অর্জন করা এবং ১০০টি সূচক নির্ধারিত হয়। এবারের সংস্করণে ১৭টি লক্ষ্য, ৭০টি লক্ষ্যমাত্রা অর্জন করা এবং ১১৫টি সূচক নির্ধারিত হবে।
এই সূচকগুলি নির্ধারণের জন্য রাজ্য ও কেন্দ্রশাসিত অঞ্চলের বিভিন্ন কাজের মূল্যায়ণ করা হয়। আর তার ওপর ভিত্তি করে পরবর্তী সংস্করণের লক্ষ্য স্থির করা হয়।
এই সূচকের মাধ্যমে ২০৩০ সালের আন্তর্জাতিক লক্ষ্যমাত্রা পূরণের জন্য বিভিন্ন ক্ষেত্রের মূল্যায়ণ করা হয়। স্বাস্থ্য, শিক্ষা, লিঙ্গ, অর্থনৈতিক উন্নয়ন, প্রতিষ্ঠান, জলবায়ু পরিবর্তন ও পরিবেশের ওপর ভিত্তি করে এই সূচক তৈরি করা হয়। এসডিজি-র বিষয়ে নীতি আয়োগ সবসময় সমন্বয়ের কাজ করে থাকে। রাজ্য ও কেন্দ্রশাসিত অঞ্চলগুলি যাতে স্থিতিশীল উন্নয়নের দিকে এগিয়ে যায় সে কাজে নজরদারি চালাতে নীতি আয়োগের এই উদ্যোগ।
CG/CB /NS
(Visitor Counter : 225